Komission tiedonanto Euroopan parlamentille Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston vahvistamasta kannasta Euroopan parlamentin ja neuvoston asetuksen hyväksymiseksi Euroopan turvapaikka-asioiden tukiviraston perustamisesta sekä Euroopan parlamentin ja neuvoston päätöksen hyväksymiseksi Euroopan pakolaisrahaston perustamisesta vuosiksi 2008–2013 tehdyn päätöksen N:o 573/2007/EY muuttamisesta tiettyjen yhteisön toimien rahoituksen lopettamiseksi ja rahoitusosuuden ylärajan muuttamiseksi /* KOM/2010/0079 lopull. - COD 2009/0027 */





[pic] | EUROOPAN KOMISSIO | Bryssel 5.3.2010 KOM(2010)79 lopullinen 2009/0027 (COD)2009/0026 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston vahvistamasta kannasta Euroopan parlamentin ja neuvoston asetuksen hyväksymiseksi Euroopan turvapaikka-asioiden tukiviraston perustamisesta sekä Euroopan parlamentin ja neuvoston päätöksen hyväksymiseksi Euroopan pakolaisrahaston perustamisesta vuosiksi 2008–2013 tehdyn päätöksen N:o 573/2007/EY muuttamisesta tiettyjen yhteisön toimien rahoituksen lopettamiseksi ja rahoitusosuuden ylärajan muuttamiseksi 2009/0027 (COD)2009/0026 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston vahvistamasta kannasta Euroopan parlamentin ja neuvoston asetuksen hyväksymiseksi Euroopan turvapaikka-asioiden tukiviraston perustamisesta sekä Euroopan parlamentin ja neuvoston päätöksen hyväksymiseksi Euroopan pakolaisrahaston perustamisesta vuosiksi 2008–2013 tehdyn päätöksen N:o 573/2007/EY muuttamisesta tiettyjen yhteisön toimien rahoituksen lopettamiseksi ja rahoitusosuuden ylärajan muuttamiseksi 1. TAUSTA Päivä, jona ehdotus Euroopan parlamentin ja neuvoston asetukseksi Euroopan turvapaikka-asioiden tukiviraston perustamisesta [KOM(2009) 66 lopullinen – 2009/0027(COD)] on toimitettu Euroopan parlamentille ja neuvostolle: Päivä, jona ehdotus Euroopan parlamentin ja neuvoston päätökseksi Euroopan pakolaisrahaston perustamisesta vuosiksi 2008–2013 tehdyn päätöksen N:o 573/2007/EY muuttamisesta tiettyjen yhteisön toimien rahoituksen lopettamiseksi ja rahoitusosuuden ylärajan muuttamiseksi [COM(2009)67 - 2009/0026(COD)] on toimitettu Euroopan parlamentille ja neuvostolle: | 19. helmikuuta 2009 18. helmikuuta 2009 | Päivä, jona Euroopan talous- ja sosiaalikomitea on antanut lausuntonsa: | – | Päivä, jona Euroopan parlamentti on vahvistanut ensimmäisen käsittelyn kantansa: | 7. toukokuuta 2009 | Päivä, jona muutettu ehdotus on toimitettu: | – | Päivä, jona neuvoston kanta on vahvistettu: | 25. helmikuuta 2009 | 2. KOMISSION EHDOTUKSEN TAVOITE Euroopan turvapaikka-asioiden tukiviraston perustamista koskeva asetusehdotus sekä ehdotus Euroopan pakolaisrahaston perustamisesta vuosiksi 2008–2013 tehdyn päätöksen muuttamisesta liittyvät Euroopan unionin kokonaisvaltaisen turvapaikkapolitiikan kehittämiseen. Näillä ehdotuksilla täytetään neuvoston ja Eurooppa-neuvoston pyyntö luoda turvapaikka-asioiden tukirakenne. Ne kuuluvat myös komission kesäkuussa 2008 hyväksymään turvapaikkapolitiikan toimintasuunnitelmaan. Komissio ehdottaa, että perustetaan Euroopan turvapaikka-asioiden tukivirasto, jonka tehtävänä on helpottaa ja lujittaa jäsenvaltioiden käytännön yhteistyötä turvapaikka-asioissa sekä tukea yhteisen eurooppalaisen turvapaikkajärjestelmän toteuttamista. Koska virasto on sääntelyvirasto, se on varainhoitoasetuksen 185 artiklassa tarkoitettu elin. Viraston toiminta rahoitetaan Euroopan unionin yleisestä talousarviosta. Koska Euroopan turvapaikka-asioiden tukivirasto ottaa hoitaakseen eräitä tällä hetkellä Euroopan pakolaisrahastosta rahoitettavia tehtäviä, päätösehdotuksella siirretään osa nykyään pakolaisrahastolle kirjatuista varoista viraston käyttöön. Näin yksinkertaistetaan varojen käyttöä ja varmistetaan, että turvapaikka-alan käytännön yhteistyö rahoitetaan parhaalla mahdollisella tavalla. 3. HUOMAUTUKSET NEUVOSTON KANNASTA 3.1 Neuvoston kantaa koskeva yleinen huomautus Neuvoston kanta on pääosiltaan linjassa komission ehdotuksen kanssa, joten se on kokonaisuudessaan hyväksyttävissä. 3.2 Yhteisymmärrys neuvoston kannasta Neuvoston kanta syntyi toimielinten välisten tiiviiden neuvottelujen tuloksena. Neuvottelut käynnistettiin komission annettua ehdotuksensa 18. helmikuuta 2009 ja Euroopan parlamentin vahvistettua kantansa ensimmäisessä käsittelyssä 6. toukokuuta 2009. Epävirallisissa ja teknisissä kokouksissa on päästy kompromissiin useista avoimista kysymyksistä. Viraston rahoitusta koskevaan päätösehdotukseen ei tehty tarkistuksia Euroopan parlamentissa eikä neuvostossa. Neuvottelujen tuloksena pysyvien edustajien komitea pääsi yhteisymmärrykseen yhteisen kannan tekstistä 11. marraskuuta 2009. Sisä- ja oikeusasioiden valiokunnan puheenjohtaja Juan Fernando López Aguilar vahvisti puheenjohtajamaalle osoitetussa, 16. marraskuuta 2009 päivätyssä kirjeessä, että valiokunnan esittelijät ja valmistelijat hyväksyivät pysyvien edustajien komitean hyväksymän tekstin ja siihen liitetyn toimielinten yhteisen lausuman. Hän ilmoitti, että jos kyseiset tekstit toimitettaisiin virallisesti Euroopan parlamentille neuvoston kantana, hän suosittaisi valiokunnalle ja täysistunnolle niiden hyväksymistä ilman tarkistuksia. Pysyvien edustajien komitea pääsi asiasta poliittiseen yhteisymmärrykseen tältä pohjalta 20. marraskuuta 2009. Neuvotteluissa sovitut keskeiset kysymykset esitetään seuraavissa kappaleissa. Tukiviraston kannattamista järjestelyistä solidaarisuuden toteuttamiseksi (uudelleensijoittaminen) on päästy neutraalisti muotoiltuun kompromissiin, jonka ansiosta virasto voi tehokkaasti toteuttaa nykyisiä ja tulevia järjestelyjä. Turvapaikka-asioiden tukiviraston pääjohtajan nimittämisestä tehtiin kompromissi, jonka myötä Euroopan parlamentti pääsee osallistumaan aktiivisesti nimitysprosessiin. Parlamentti kuulee tukiviraston hallintoneuvoston valitsemaa ehdokasta ja voi antaa ehdokkaasta lausunnon. Pääjohtajan lopullisen nimityksen yhteydessä hallintoneuvoston on ilmoitettava, miten parlamentin lausunto on otettu huomioon. Parlamentti toivoi, että sääntelyvirastoja käsittelevä toimielintenvälinen työryhmä ottaisi tämän toimielinten yhteistyötä koskevan horisontaalisen säännöksen vakavasti harkittavaksi. Asiasta hyväksyttiin seuraava toimielinten yhteinen lausuma: "Euroopan parlamentti, neuvosto ja komissio ovat perustaneet toimielinten välisen työryhmän arvioimaan sääntelyvirastojen yhtenäisyyttä, tehokkuutta, vastuuvelvollisuutta ja avoimuutta sekä etsimään yhteistä perustaa niiden työskentelyn parantamiseksi. Työryhmä keskittyy parhaillaan joihinkin avainaloihin, kuten sääntelyvirastojen tehtävään ja asemaan EU:n toimielinrakenteessa, niiden perustamiseen, rakenteeseen ja toimintaan sekä niiden rahoitukseen, talousarvioihin, valvontaan ja hallintoon liittyviin kysymyksiin. Sanamuotoa, joka hyväksyttiin Euroopan turvapaikka-asioiden tukiviraston johtajan nimityksestä (perusasetuksen 28 artikla) ja jonka mukaan Euroopan parlamentti "voi antaa lausunnon esittäen näkemyksensä valitusta hakijasta, ja hallintoneuvosto ilmoittaa Euroopan parlamentille, miten tämä parlamentin lausunto on otettu huomioon" , olisi tarkasteltava niiden toimielinten välisten ponnistelujen valossa, joiden tarkoituksena on parantaa virastojen hallintotapaa ja lisätä niiden vastuuvelvollisuutta." Neuvosto ja Euroopan parlamentti ovat sopineet, että tukivirasto tekee yhteistyötä YK:n pakolaisasiain päävaltuutetun UNHCR:n kanssa voidakseen täysipainoisesti hyödyntää UNHCR:n asiantuntemusta tulevissa hankkeissa. Yhteistyön tekemisestä kansalaisjärjestöjen kanssa neuvoa-antavassa ryhmässä päästiin parlamentin vaatimuksen mukaisesti kompromissiin. Ryhmän toimintasääntöjä täsmennettiin. 4. PÄÄTELMÄ Neuvoston kanta ja toimielinten yhteinen lausuma vastaavat komission alkuperäisen ehdotuksen tavoitteita. Näin ollen komissio voi antaa niille tukensa.